ઝીંગા ઉછેર કેન્દ્રનાં માલીક જેમલભાઇ બાંભણીયાએ જણાવ્યું હતું કે, પોતાનાં બાપદાદાની જમીનમાં પ્રમાણપત્ર મેળવી આ કેન્દ્ર શરૂ કર્યુ છે. જયારે સામાપક્ષે મેઘા અરજણ પામક અને ગામ લોકો આ કેન્દ્રથી નુકસાન થતું હોવાનાં મુદ્દે બચાવ સમિતી બનાવી લડત કરી રહયાં છે અને બંને પક્ષનાં દાવા વચ્ચે આ મેટર કોર્ટમાં ચાલી રહી હોવાનું જાણવા મળે છે. ઝીંગા ઉછેર કેન્દ્ર બંધ કરાવવા લોકોએ 24 કલાકની મુદત આપી હતી. છતાં તંત્રએ કોઇ કામગીરી ન કરતાં લોકોએ આંદોલનની ચિમકી ઉચ્ચારી છે.